Thonis-Heraklion
<s>Thonis-Heraklion točnije starogrčki: Ἡράκλειον, Heraklion, staroegipatski: Thonis, bio je važan grad u Antičkom Egiptu, koji se nalazio na sjeverozapadu Delte Nila na ušću antičkog rukavca Nila Kanopa.</s>

<s>Danas se njegovi ostatci nalaze na dnu mora u Zaljevu Abu Kir, 6,5 km od današnje obale.</s>

<s>Historija 
Thonis-Heraklion je nastao kao Grčka kolonija negdje u 8. vijeku pne., on je prije osnivanja Aleksandrije uz obližnji Kanopus bio važna luka preko koje se odvijala trgovina sa Grčkom.</s><s>On je bio i snažni religijski centar, zbog Amonovog hrama.</s>

<s>O njemu se nije znalo gotovo ništa, osim po opisima antičkih pisaca.</s><s>Grčki historičar Herodot pisao je o njemu kao gradu u kom se nalazi veliki Heraklov hram, podignut na mjestu gdje je Heraklo prvi put stupio na tlo Egipta.</s><s>Također je pisao da je i mitološka Helena zajedno sa ljubavnikom Parisom, prije Trojanskog rata posjetila Heraklion.</s>

<s>Četiri vijeka nakon Herodota i geograf Strabon piše o Heraklovom hramu u gradu Heraklionu, koji se nalazi istočno od Kanopusa.</s>

<s>Kad je potonuo u more u 8. vijeku naše ere, potpuno je pao u zaborav, pa se više nije znalo gdje se točno nalazi.</s>

<s>Thonis-Heraklion otkrila je 2000. ekipa Francka Goddia iz Evropskog instituta za podvodnu arheologiju, koja je uz pomoć vrlo sofisticirane opreme locirala lokalitet.</s><s>To je paralelogram dimenzija 11 x 15 kilometara, na dubini od nekih 10 metara.</s><s>Ronioci su otkrili temelje zgrada, monumentalne skulpture i brojne artefakte.</s><s>Grad je cvjetao od 6. do 2. vijeka pne. to se zaključuje po velikoj količini kovanica i keramike datirane u to vrijeme.</s><s>Luka Thonis-Herakliona bila je vrlo prometna, dokaz za su više od sedamsto sidara i preko 70 brodskih olupina.</s>

<s>Također je riješena dilema, koja je mučila egiptologe - kako se grad zvao?, on je bio grad sa dva imena, Heraklion za Grke, a Thonis za Egipćane.</s><s>Thonis-Heraklion je bio kao i Venecija grad brojnih kanala, ipak se o njemu još puno tog treba otkriti, jer je dosad istarženo samo oko 5 % onog što on skriva u svojim dubinama.</s>

<s>Izvori</s>

<s>Vanjske veze</s>

<s>Interactive Map</s>

<s>Drevni Egipat
Ptolemejski Egipat
Rimski Egipat</s>

